ख़राब रोशनी के कारण जब मैच रोका गया उस समय पाकिस्तान ने सात विकेट पर 311 रन बनाए थे. उसे जीत के लिए तीन ओवर में 18 रन चाहिए थे और तीन विकेट हाथ में थे.

भारत ने पहले बल्लेबाज़ी करते हुए 328 रन बनाए थे.  पाकिस्तान की ओर से सबसे अच्छी पारी खेली सलमान बट ने. सलमान बट ने 101 रन बनाए. 

ये उनके वनडे करियर का तीसरा शतक था. लेकिन शतक लगाने के तुरंत बाद वे आउट हो गए. सलमान बट को मैन ऑफ़ द मैच घोषित किया गया.

शोएब मलिक दुर्भाग्यपूर्ण रहे और 90 रन बनाकर ज़हीर ख़ान के शिकार बने. उन्होंने सिर्फ़ 67 गेंदों का सामना किया और नौ चौके और तीन छक्के लगाए.



इस मैच में पाकिस्तान के कप्तान इंज़माम-उल-हक़ को फ़ील्डिंग में बाधा पहुँचाने के कारण आउट दिया गया. 

इससे पहले भारतीय टीम 49.4 ओवर में 328 रन बनाकर आउट हो गई. भारत की ओर से सचिन तेंदुलकर ने शानदार पारी खेली और अपने वनडे करियर का 39वाँ शतक लगाया और अपने 14 हज़ार रन भी पूरे किए. 

तेंदुलकर के अलावा भारत की ओर से इरफ़ान पठान, महेंद्र सिंह धोनी और युवराज सिंह ने भी अच्छी पारी खेली.



टॉस जीतकर पाकिस्तान के कप्तान इंज़माम-उल-हक़ ने भारत को पहले बल्लेबाज... अधिकतम 4000 वर्णों के लिए लेख जारी रखें:
़ी का न्योता दिया. उनका फ़ैसला उस समय सही साबित हुआ जब मैच के दूसरे ओवर में वीरेंदर सहवाग सिर्फ़ पाँच रन बनाकर आउट हो गए.

अपने पहले ओवर की पहली ही गेंद पर कराची टेस्ट के हीरो मोहम्मद आसिफ़ ने वीरेंदर सहवाग को पवेलियन का रास्ता दिखा दिया.



उसके बाद सचिन तेंदुलकर का साथ देने उतरे इरफ़ान पठान. पठान ने शुरुआत तो धीमी की लेकिन बाद में पाकिस्तानी गेंदबाज़ों की जम कर धुनाई की.

उन्होंने 65 रनों की आतिशी पारी खेली. उन्होंने 65 गेंदों का सामना किया और 12 चौके और एक छक्के लगाए. सचिन के साथ दूसरे विकेट के लिए उन्होंने 94 रन जोड़े.

उसके बाद पिच पर पहुँचे महेंद्र सिंह धोनी. धोनी ने अपनी चिर-परिचित शैली में बल्लेबाज़ी की और खूब रन बटोरे. उस समय भारतीय बल्लेबाज़ी देखने लायक़ थी.

बेहतरीन साझेदारी

सचिन के साथ मिलकर धोनी ने भारत का स्कोर 200 के पार पहुँचाया. लेकिन वे 68 रन बनाकर आउट हो गए. उन्होंने 53 गेंदों पर 11 चौके और एक छक्के लगाए.



युवराज तो शुरू से ही आक्रमक मूड में थे. लेकिन जब उनकी बल्लेबाज़ी पूरे ज़ोर पर थी, वे छक्का लगाने की कोशिश में 39 रन बनाकर आउट हो गए.

दूसरे छोर से सचिन ने भी अपनी शानदार बल्लेबाज़ी जारी रखी. मौक़े-बेमौक़े गेंदों की पिटाई भी की. ख़राब फ़ॉर्म से गुजर रहे मास्टर ब्लास्टर ने अपने वनडे करियर का 39 वाँ शतक पूरा किया.

लेकिन शतक पूरा करने के ठीक बाद 100 के निजी स्कोर पर वे अरशद ख़ान की गेंद पर एलबीडब्लू आउट हो गए. सचिन के आउट होने के बाद जल्दी-जल्दी विकेट गिरने लगे.

उसके बाद कप्तान राहुल द्रविड़ 18, अजित अगरकर तीन, ज़हीर ख़ान पाँच, मुरली कार्तिक एक रन और मोहम्मद कैफ़ आठ बनाकर आउट हुए. भारत के आख़िरी छह विकेट सिर्फ़ 23 रन पर गिर गए.

पाकिस्तान की ओर से राणा नवीद-उल-हसन ने चार विकेट चटकाए. जबकि मोहम्मद आसिफ़ को तीन विकेट मिले. अब्दुल रज़्ज़ाक़ और अरशद ख़ान को एक-एक विकेट मिले.